**IZMJENE ZAKONA O ČLANARINAMA U TURISTIČKIM ZAJEDNICAMA**

Poštovani iznajmljivači,

na snagu su stupili novi Zakon o članarinama u turističkim zajednicama i Pravilnik o godišnjem paušalnom iznosu članarine za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu i o obrascima TZ za plaćanje članarine turističkoj zajednici koje u cijelosti možete pročitati na stranicama Ministarstva turizma, odnosno na slijedećim linkovima:

Zakon:
<https://narodne-novine.nn.hr/clanci/sluzbeni/full/2019_05_52_991.html>

Pravilnik:
<https://narodne-novine.nn.hr/clanci/sluzbeni/full/2020_02_14_251.html>

Najbitnije stavke su sljedeće:

Najvažnija izmjena za privatne iznajmljivače je da se turistička članarina više neće obračunavati prema ukupnim godišnjim primicima, već prema broju svih kreveta koji su navedeni u rješenju o kategorizaciji obveznika (u eVisitor je dodan novi izbornik „FINA turistička članarina“ u području financija);

Godišnji paušalni iznos članarine osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu mogu platiti jednokratno do 31. srpnja tekuće godine ili u tri jednaka obroka, s time da prvi obrok dospijeva 31. srpnja, drugi 31. kolovoza, a treći 30. rujna tekuće godine, a podnose nadležnoj ispostavi Porezne uprave posebni Obrazac TZ 2 do 15. siječnja tekuće godine za prethodnu godinu u kojoj je u obvezi obračunati i uplatiti članarinu turističkoj zajednici

Visina godišnjeg paušalnog iznosa članarine:

A.
- za svaki krevet iznosi 45,00 kuna (smještaj u domaćinstvu);
- za svaki krevet iznosi 30,00 kuna (smještaj na OPG-u),

Godišnji paušalni iznos članarine za pomoćne ležajeve umanjuje se za 50%.

B.
- za smještajnu jedinicu 80,00 kn u (smještaj u domaćinstvu u kampu i u objektu vrste kamp odmorištima i kamp odmorištima – robinzonski smještaj te

- za smještajnu jedinicu 60,00 kn u kampovima na OPG-ovima.

NAPOMENA:

S obzirom na zakonodavne izmjene koje su stupile na snagu 1. siječnja 2020., iznimno, samo u 2020. godini, produljuje se rok za podnošenje TZ obrasca, odnosno te osobe vezano za obračun članarine za 2019. godinu podnose obrazac TZ prema tada važećem Zakonu o članarinama u turističkim zajednicama i to najdulje do kraja veljače 2020. godine.

Broj računa za uplatu turističke članarine:

TZ OPĆINE SVETA NEDELJA, NEDEŠĆINA 103, 52231 NEDEŠĆINA:

HR1910010051743227150

Poziv na broj: HR67.... (tu se upisuje OIB iznajmljivača).

Za sva dodatna pitanja, stojimo Vam na raspolaganju!

S poštovanjem,
URED TZ-a Općine Sveta Nedelja
tel. +385  (0)52 880 625
mob.+385 (0)993534223
fax. +385 (0)52 865 600
e-mail:
info@istria-svetanedelja.com
tzo.svetanedelja@gmail.com

[Pratite nas na Facebook-u!](https://www.facebook.com/pg/Turisti%C4%8Dka-zajednica-op%C4%87ine-Sveta-Nedelja-668789953586872)
[www.nedescina.com](http://www.nedescina.com)